Tutlayt d allal n taywalt, ulac timetti neɣ agdud war tutlayt imi s tutlayt d yidles i yettidir umdan, daɣen s yes i yessidir idles-is ɣef aya tenna-d Camille Lacoste-Dujardin : “Ur yekufa ara kan anmeslay tutlayt , ilaq ad tt-ttwameslay akken ilaq .”1 imi s-yis i selmaden , issawaḍen yimawlan ayen yellan deg umzruy , d acu i d laεwayed , d acu i d ansayen ɣef tebna teqbaylit , s usemres n tgemmi ( timucuha , inzan , lemtul , lmεun), s ccna , s tira ...: yal yiwen amek d-ibeggen taqbaylit-is .ɣef aya amur ameqqran i yeǧǧan taqbaylit ad teṭṭef ar assa d imawlan-nneɣ , ihi akken ad t-kmel ad tidir si tsuta ɣer tayeḍ arraw-nsen ilaq ad ddun deg ubrid i d-nejren si zzman aqdim armi d tizi n wassa , akken daɣen ad d-ufrar am tutlayin nniḍen.